ดัชนี 1,650 จุดแกร่ง! เจอแรงขายทำกำไรฉุดตลาดฯปิดลบ 0.61 จุด
ดัชนี 1,650 จุดแกร่ง! เจอแรงขายทำกำไรฉุดตลาดฯปิดลบ 0.61 จุด โดยดัชนีปิดตลาดวันนี้ อยู่ที่ระดับ 1,642.94 จุด ลบ 0.61 จุด หรือ 0.04% มูลค่าซื้อขาย 5.36 หมื่นลบ.
13 ก.ย. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,642.94 จุด ลบ 0.61 จุด หรือ 0.04% มูลค่าซื้อขาย 5.36 หมื่นลบ. 
10 หุ้นกดดัชนีวันนี้

ตลาดหุ้นเอเชีย

นายภาดล วรรณรัตน์ ผู้ช่วยกรรมการผู้จัดการ บล.หยวนต้า (ประเทศไทย) เปิดเผยว่า ตลาดหุ้นไทยวันนี้ดัชนีฯขึ้นทดสอบแนว 1,650 จุด แต่ยังไม่สามารถผ่านได้ เนื่องจากเจอแรงขายทำกำไร ซึ่งสอดคล้องกับตลาดหุ้นในภูมิภาคเอเชียที่แกว่งตัวลงเล็กน้อยจากแรงขายทำกำไรเหมือนกันหลังจากที่ได้ปรับตัวขึ้นไปมากแล้ว เช่นเดียวกับตลาดในยุโรปที่เทรดบ่ายนี้ก็ได้ย่อตัวลงด้วย
ทั้งนี้ ให้ติดตาม FTSE ที่จะมีการนำเข้าหุ้นเข้าคำนวณดัชนีฯในวันที่ 15 ก.ย.นี้ และสัปดาห์หน้าก็ติดตามการประชุมธนาคารกลางสหรัฐ (เฟด) ทำให้ช่วงนี้นักลงทุนเลือกลงทุนหุ้นที่ยัง Laggard
แนวโน้มการลงทุนในวันพรุ่งนี้ (14 ก.ย.) นายภาดล เปิดเผยว่า ตลาดฯคงจะแกว่งไซด์เวย์ เพื่อรอปัจจัยใหม่ พร้อมให้แนวรับ 1,620-1,625 จุด ส่วนแนวต้าน 1,650 จุด
 